বহির্গমন ও পাসপোর্ট অধিদপ্তরের মহাপরিচালক মেজর জেনারেল মো. মাসুদ রেজওয়ান এ বিষয়ে বলেন, গত বছরের তুলনায় এবার আরও ভালো সেবা দেওয়ার জন্য দ্বিতীয়বারের মতো পাসপোর্ট সপ্তাহ উদযাপন করা হচ্ছে। পাসপোর্ট সপ্তাহ চালু করার ফলে কর্মকর্তা-কর্মচারীদের কাজে গতি এসেছে। বেড়েছে জবাবদিহিতাও। ২০১৬ সালে শ্রেষ্ঠ সেবা প্রদান করায় ৩২ কর্মকর্তা-কর্মচারীর মধ্যে পুরস্কার প্রদান করা হয়েছে। এতে করে অধিদপ্তরের কর্মকর্তা-কর্মচারীদের মাঝে দ্রুত সেবা দেওয়ার মানসিকতা বৃদ্ধি পাচ্ছে। পাশাপাশি অধিদপ্তর কারো বিরুদ্ধে অনিয়ম ও দুর্নীতির অভিযোগের প্রমাণ পেলে ছাড় দেওয়া হবে না বলে মন্তব্য করেন তিনি।